
Text rozhodnutia
Súd: Krajský súd Nitra Spisová značka: 15S/13/2016 Identifikačné číslo súdneho spisu: 4016200331 Dátum vydania rozhodnutia: 09. 05. 2017 Meno a priezvisko sudcu, VSÚ: JUDr. Pavel Lukáč ECLI: ECLI:SK:KSNR:2017:4016200331.2 Uznesenie Krajský súd v Nitre, v právnej veci žalobkyne: P. U., nar. XX.XX.XXXX, bytom K. XXXX/X, XXX XX V., zast.: LawService, s. r. o., so sídlom Stráž 3/223, 960 01 Zvolen, proti žalovanému: Okresný úrad Nitra, odbor opravných prostriedkov, so sídlom Štefánikova tr. 69, 949 01 Nitra, o preskúmanie zákonnosti rozhodnutia a postupu žalovaného č. OU-NR-OOP5-2016/003397-4, UPo 16/2015-4 zo dňa 14.01.2016, za účasti ďaľšieho účastníka konania: Krajská prokuratúra Nitra, Damborského 1, 949 66 Nitra, takto r o z h o d o l : Súd uznesenie č. k. 15S/13/2016-27 zo dňa 30.11.2016 z r u š u j e . o d ô v o d n e n i e : 1. Žalobkyňa sa žalobou zo dňa 07.04.2016 domáhala preskúmania zákonnosti rozhodnutia a postupu Okresného úradu Nitra, odbor opravných prostriedkov, so sídlom Štefánikova tr. 69, 949 01 Nitra, č. OU- NR-OOP5-2016/003397-4, UPo 16/2015-4 zo dňa 14.01.2016. V závere navrhla, aby súd oznámenie o vybavení podania žalovaného č. OU-NR-OOP5-2016/003397-4, UPo 16/2015-4 zo dňa 14.01.2016 a rozhodnutie Okresného úradu Nitra, katastrálneho odboru č. UP 61/2015-8 zo dňa 04.11.2015 zrušil a vec vrátil na ďalšie konanie. 2. Žalobkyňa pri podaní žaloby zo dňa 07.04.2016, doručenej tunajšiemu súdu dňa 07.04.2016 nezaplatila súdny poplatok vo výške 70 eur podľa položky 10 písm. a/ Sadzobníka súdnych poplatkov, ktorý je prílohou k zák. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (t. j. zo správnej žaloby proti rozhodnutiu orgánu verejnej správy alebo opatreniu orgánu verejnej správy). Žalobkyňa tak neurobila ani dodatočne na výzvu súdu. Bola poučená, že ak súdny poplatok nezaplatí v určenej lehote, súd konanie zastaví. 3. Uznesením č. k. 15S/13/2016-27 zo dňa 30.11.2016, ktoré bolo doručené právnemu zástupcovi žalobkyne dňa 12.01.2017, súd konanie zastavil pre nezaplatenie súdneho poplatku. Dňa 26.01.2017 bola zložená platba vo výške 70 eur na účet Slovenskej pošty a.s., pričom podľa záznamu o zložení bola platiteľom žalobkyňa. 4. Proti predmetnému uzneseniu podala žalobkyňa prostredníctvom svojho právneho zástupcu odvolanie zo dňa 30.01.2017, v ktorom žiadala napadnuté uznesenie v celom rozsahu autoremedúrou zrušiť, nakoľko v prílohe predložila doklad o uhradení súdneho poplatku za podaný návrh, ktorý bol uhradený dňa 26.01.2017, teda v lehote na podanie odvolania. 5. Podľa § 10 ods. 3 veta prvá, zák. č. 71/1992 Zb. o súdnych poplatkoch a poplatku za výpis z registra trestov (v znení účinnom od 01. 07. 2016), prvoinštančný súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. 6. Podľa § 14 ods. 1 zák. č. 71/1992 Zb. o súdnych poplatkoch a poplatku za výpis z registra trestov, ak tento zákon neustanovuje inak, na konanie vo veciach poplatkov sa primerane použijú ustanovenia Civilného sporového poriadku. 7. Podľa ust. § 25 veta prvá zák. č. 162/2015 Z. z. Správy súdny poriadok, ak tento zákon neustanovuje inak, použijú sa na konanie pred správnym súdom primerane ustanovenia prvej a druhej časti Civilného sporového poriadku okrem ustanovení o intervencii. 8. S poukazom na vyššie citované zákonné ustanovenie súd rozhodol tak, že uznesenie o zastavení konania pre nezaplatenie súdneho poplatku č. k. 15S/13/2016-27 zo dňa 30.11.2016 zrušil, nakoľko žalobkyňa zaplatila súdny poplatok v lehote na podanie odvolania proti tomuto uzneseniu. 9. Rozhodnutie súdu bolo prijaté v pomere hlasov 3 : 0. Poučenie: Proti tomuto uzneseniu odvolanie nie je prípustné (§ 355 ods. 2 zákona č.160/2015 Z. z. Civilný sporový poriadok).

